शहीद निर्मल महतो को दी गई श्रद्धांजलि
शहीदनिर्मल महतो की जयंती के अवसर पर शुक्रवार को बंतानगर स्थित निर्मल महतो की प्रतिमा के समक्ष कार्यक्रम आयोजित किए गए। सुबह से दोपहर तक विभिन्न दलों सामाजिक संगठन के लोगों ने यहां पहुंचकर उनकी प्रतिमा पर फूल माला चढ़ाई और उनके सपनों का झारखंड बनाने का संकल्प दोहराया। झामुमो जिला अध्यक्ष रंजीत प्रधान के नेतृत्व में नेता श्रद्धांजलि अर्पित करने समाधि स्थल के लिए रवाना हुए। उनके साथ राजेश लाहा, लालबाबू सरदार, परेश महतो, राम सिंह महतो, रामलाल महतो, डोनाल्ड मंडल, विनोद प्रधान, ब्रज किशोर, दिवाकर मंडल, विक्की कारवा, रवि मुखी, प्रदीप मुखी आदि शामिल थे। वहीं कुड़मी सेना के जिला अध्यक्ष लालटू महतो ने शहीद निर्मल महतो की जयंती पर शहीद रथ रवाना किया। यह रथ कोल्हान के तीनों जिलों का भ्रमण करने के बाद रांची पहुंचेगा जहां 4 जनवरी को इसका समापन किया जाएगा।
बंतानगर में शहीद निर्मल महतो को श्रद्धांजलि देते लोग।
गम्हरिया में शहीद निर्मल महतो को श्रद्धांजलि देने पहुंचे लोग।
गम्हरिया| शहीदनिर्मल महतो की जयंती गम्हरिया में धूमधाम से मनाई गई। छोटा गम्हरिया दुर्गापूजा मैदान में अवस्थित उनकी प्रतिमा पर सभी धर्म एवं राजनीतिक दल के नेताओं ने श्रद्धासुमन अर्पित किए। झामुमो प्रखंड अध्यक्ष अमृत महतो के नेतृत्व में निर्मल महतो को उनकी जयंती पर श्रद्धांजलि अर्पित की गई। श्री महतो ने कहा कि निर्मल दा झारखंड में मसीहा के रुप में उभरे थे। सभी वर्ग, धर्म एवं संप्रदाय के लिए उनका समान व्यवहार था। इसके बाद महतो के नेतृत्व में बड़ी संख्या में कार्यकर्ता जुलूस की शक्ल में जमशेदपुर पहुंचकर उलियान में आयोजित कार्यक्रम में शिरकत करते हुए श्रद्धांजलि अर्पित की। मौके पर सुधीर महतो, अमृत महतो, लकड़ू महतो, अरुण महतो, भुंडा बेसरा, लुकेश महतो, रतन महतो, प्रभुनाथ तिवारी, संतोष कुमार, अजीत सिंह, नागमनी, नीलकंठ बेज आदि उपस्थित थे।
hin_Deva hin_Deva hin_Deva bho_Deva hin_Deva